**projektas**

**reg. Nr. T-168**

**2.23. darbotvarkės klausimas**

**Sprendimas**

DĖL pritarimo PASIŪLYMams pakeisti **PASVALIO RAJONO SAVIVALDYBĖS GYVENAMŲJŲ VIETOVIŲ teritorijų RIBAS**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu ir 4 dalimi, Lietuvos Respublikos teritorijos administracinių vienetų ir jų ribų įstatymo 10 straipsniu, įgyvendindama Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo“ (Lietuvos Respublikos Vyriausybės 2006 m. sausio 19 d. nutarimo Nr. 54 redakcija) (su visais aktualiais pakeitimais) (toliau – Taisyklės), 26 ir 27 punktus ir atsižvelgdama į gautus prašymus, Pasvalio rajono savivaldybės taryba nusprendžia:

1. Pritarti pasiūlymams pakeisti Pasvalio rajono savivaldybės gyvenamųjų vietovių teritorijų ribas (schemos pridedamos):
   1. Krinčino seniūnijos, Krinčino mstl., Krinčino vs., Aukštuolių k., Žvirgždės k.
   2. Saločių seniūnijos, Saločių mstl., Saločių vs.
   3. Pasvalio apylinkių seniūnijos, Talačkonių k., Dagiliškio k.
2. Pavesti Pasvalio rajono savivaldybės administracijai:
   1. Naudojantis ortofotografinio žemėlapio su georeferencinio pagrindo informacija ir nekilnojamojo turto kadastro žemėlapio (M 1:10000) informacija, pažymėti esamas gyvenamųjų vietovių teritorijų ribas, pagal kurias nustatomi žemės sklypų adresai, su siūlomais pakeitimais.
   2. Organizuoti konsultavimąsi su vietos gyventojais Taisyklių V skyriuje nustatyta tvarka, pateikti gyventojams pasiūlymus, žemėlapius su siūlomais pakeitimais ir kitus dokumentus, paaiškinančius siūlomus pakeitimus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Vietinio ūkio ir plėtros

skyriaus vyriausiasis specialistas

Vygantas Bajorūnas

Tel. 8 699 19 774

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

DĖL **PASVALIO RAJONO SAVIVALDYBĖJE ESANČIŲ KAIMŲ IR GYVENAMŲJŲ VIETOVIŲ RIBŲ PATIKSLINIMO** PASIŪLYMŲ

**2022-08-12**

Pasvalys

**1. Sprendimo projekto rengimo pagrindas.**

Žvirgždės kaimo gyventojai, Krinčino, Saločių ir Pasvalio apylinkių seniūnijos pateikė prašymus su pageidavimais patikslinti Žvirgždės kaimo, Krinčino miestelio, Saločių miestelio ir Dagiliškio kaimo ribas. Žvirgždės gyventojai prašyme nurodė norintys, kad būtų atstatyta senoji Žvirgždės kaimo riba, kadangi po 2016 m. ribų pakeitimo dalis Žvirgždės kaimo teritorijos buvo priskirta Aukštuolių k. (2016 m. atliekant pertvarkymo projektą iš gyventojų prieštaravimų nebuvo gauta). Gyventojai, deklaravę gyvenamąją vietą Žvirgždės kaime, patenka į Aukštuolių kaimo teritoriją. Krinčino miestelio ribą tikslinga pakeisti dėl analogiškos priežasties – dalis miestelio teritorijos patenka į Krinčino viensėdžio teritoriją. Saločių seniūnijos prašyme nurodyta, kad Saločių miestelio riba neracionali – dalis miestelio patenka į Saločių viensėdžio teritoriją, be to, miestelio kapinės nepatenka į Saločių miestelio teritoriją, todėl reikalinga patikslinti ribas. Pasvalio apylinkių seniūnija pageidauja patikslinti Dagiliškio kaimo ribas, nes dalis minėto kaimo patenka į Talačkonių kaimo teritoriją. Tokia situacija, atliekant 2016 m. gyvenamųjų vietovių ribų patikslinimo darbus, galėjo susidaryti dėl tuo metu galiojusio reikalavimo kaimo ribas formuoti tik sklypų ribomis. Dauguma sklypų ribų buvo preliminarių matavimų (ribos netikslios ir žemės sklypai priskirti ne tiems kaimams, kuriuose jie buvo).

**2. Sprendimo projekto tikslai ir uždaviniai.**

Pritarus sprendimo projektui, bus galima pradėti organizuoti gyvenamųjų vietovių ribų patikslinimo projektą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Patikslinus ribas, bus patenkinti gyvenamųjų vietovių gyventojų lūkesčiai ir pageidavimai.

**4. Skaičiavimai, išlaidų sąmatos, finansavimo šaltiniai**.

Savivaldybės biudžeto lėšos.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia

**7. Sprendimo projekto antikorupcinis vertinimas.**

Nereikalingas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Vietinio ūkio ir plėtros skyriaus vyr. specialistas Vygantas Bajorūnas.

Vietinio ūkio ir plėtros

skyriaus vyriausiasis specialistas Vygantas Bajorūnas